Lassa ta halaka mutane 8, babban Likita da wani hakimi a jahar Bauchi
Annobar Lassa ta halaka mutane 8, babban Likita da wani hakimi a jahar Bauchi
4 months ago 2359 views by Muhammad Auwal
Annobar zazzabin cutar Lassa ta yi sanadiyyar mutuwar wani babban likita dake aiki a cibiyar kiwon lafiya ta gwamnatin tarayya na garin Azare na jahar Bauchi, da wani babban hakimi da kuma wasu mutane 8.
Daily Trust ta ruwaito wata majiya mai karfi daga asibitin koyarwa na jami’ar jahar Bauchi ta bayyana mata cewa wani likita mai suna Mansur Mohammed ya rasu a sanadiyyar zazzabin Lassa a ranar Juma’a, 13 ga watan Maris.
Baya ga jami’an kiwon lafiyan da suka mutu, akwai wani mai rike da sarautar gargajiya da shi ma ya rasa ransa a sanadiyyar cutar, shi ne Alhaji Garba Adamu Toro, Katukan Bauchi kuma hakimin Toro.
Sakamakon sake bullar wannan cutar, gwamnan jahar Bauchi, Bala Muhammad ya katse tafiyar da yayi zuwa kasar Jamus, inda ya dawo gida Najeriya don duba hanyoyin shawo kan cutar, kai tsaye ya fara zarcewa ofishin hukumar kula da yaduwar cututtuka ta kasa, NCDC, dake Abuja.
A cewar gwamnan: “Saboda yaduwar cutar Lassa a Bauchi, da kuma mutuwar hakiminmu tare da jami’an kiwon lafiyan yasa na yanke tafiyar da na yi domin na dawo gida na nemi tallafin gwamnatin tarayya ta hannun shugaban NCDC.”
Daga karshe gwamnan ya bayyana cewa zai hada kai da kungiyoyin addinai da shuwagabannin al’umma domin wayar da kan jama’a game da illolin cutar Lassa tare da hanyoyin kauce ma kamuwa da cutar.
Ortom ya roki Buhari ya bawa ƴan Najeriya damar mallakar AK47
17 hours ago 31439 views
14 hours ago 41378 views
9 hours ago 19888 views
7 hours ago 28985 views
9 hours ago 9434 views
12 hours ago 11475 views